
ШАРЪН
РАЗКАЗВАЧ:
Днес в „Бирени страсти”… ще търсим барманът, който налива перфектната бира! V ”Бирени страсти ‘’ – открийте страстта си към хубавата бира. 

КРИС:
Вие гледате:’’ Бирени страсти’’. Аз съм Крис Симпсън. Обичайно е да попиташ някой за вино и той да заговори за Франция или Италия. До края на шоуто ще видите, че същата страст важи и за Белгия, но към бирата. Няма друго място по света, където има такова разнообразие. Имат бира за всяко настроение, храна или време на деня. И докато скоростта е важна за потребителите, то в поднасянето й се крие есенцията. От пивоварната до чашата, всичко е изкуство. И сега световните бармани се учат и усъвършенстват в занаята си. Всички искат да са световни майстори в наливането на Стела Артоа. Днес ще ви разкажем за Белгия. За важността на чашите и ритуала на наливането. Но за да разберете повече, ще започнем с Белгия, получила висока оценка за своята бира.

НАДПИС
МЯСТОТО VV Белгия
РАЗКАЗВАЧ:
Очевидно е, че има нещо различно в Белгия, когато говорим за бира. Има чувство на изисканост около тази напитка, независимо от заведението. Първото, което забелязваш е специалният и уникален начин на поднасяне на любимата напитка. Изглежда, че има страст и гордост свързвана с всяка халба. V За белгийците пиенето е социално общуване. Шанс да разпуснат с приказки между приятели. V За посетителите е изненада, че съществуват толкова много марки. Над 900 вида. Има бира за всяко ястие, настроение или време от деня. Има различни цветове, стилове, и толкова много избор. Но поднасянето е това, което го прави красиво преживяване. Представянето стимулира вкусовите рецептори. И усещаш как от перфектната халба те дели само миг. V Това е истински добре изглеждаща бира. V В Лювен, Белгия ще откриете пивоварната на Стела Артоа, която е истинска творческа фабрика. Стела е най-известният продукт на Интербрю като успехът й я е превърнал в една от водещите световни марки. Старите пивоварни още работят и се намират в близост до новите. Златната премиум бира е от най-добрия ечемик и хмел. И е квинт-есенцията в Европейската бира според познавачите, които ценят автентичността и качеството. И не е ли логично, че чудесната бира върви само с бирено чиста чаша.
МАУРИС
Добрата чаша…ами, …ако вземете чашата,… специално в Белгия, но така трябва да се прави навсякъде по света, трябва да имате два пръста пяна в нея...да... Да е много бистра. Чашата трябва да е чиста...да... Да няма много балончета. Това е, това е знак, че чашата ви не е била добре измита. Не трябва да има нищо от вътрешната страна. Но тази чаша е чиста, има добра форма ... и имате чувството, че сякаш вече я пиете. Аз пия от една чаша…да…само момент...и това също е много важно.  Следите по чашата са много важни. Трябва да можете да видите колко пъти сте отпили. Като броите пръстените, които имате. И тогава ще знаете, че вашият сервитьор ви е дал много чиста чаша.
РАЗКАЗВАЧ:
Стела Артоа е номер едно сред леките бири в Обединеното Кралство и това е причината да бъде създадено жури, което да съхрани белгийските традиции на наливане. И да пресъздаде усещането от Стела Артоа.
НАДПИС
‘’История на бирата’’

БИЛ
Шампионатът по наливане …бе създаден по две причини. Да даде на бармана стимул да върши нещата добре. Както и да се запази метода на добро поднасяне. В Белгия са създадени академии, които да обединят изискванията на белгийските пивовари, за да запазят традицията на наливане. Организацията в Интербрю има шест различни академии разпръснати из Белгия, с учители, които обучават пивовари и бармани, за да се справят успешно. След толкова много упорита работа, за да получат дипломите си, те държат изпит с по 200 въпроса по пивоварство, 200 въпроса по наливане, плюс практически изпит. Световният шампионат по наливане на Стела Артоа, всъщност се базира на този изпит, практическият изпит. Създадохме състезанието, за да дадем стимул и желание на хората да го правят добре. Да им дадем шанс да повишат нивото си на пивовари и бармани на местно и международно ниво. И да дойдат в Белгия на шампионата, след който да кажат: ’’Аз съм Световния шампион на Стела Артоа по наливане. ‘’ 
РАЗКАЗВАЧ:
След рекламите …само класика…не сериали, а световния шампионат на Стела. Нека състезанието започне!
VVV
НАДПИСИ
Знаете ли че…Стела Артоа всъщност е била коледна бира; думата Стела идва от латинското наименование за звезда.
ДЖУДИ
Ето ни на финала на световния конкурс на Стела Артоа по наливане. Всеки участник тук е спечелил местния си конкурс, но сега ще мери сили с хиляди съперници, от петнайсет различни държави, в състезание за световната титла.
РАЗКАЗВАЧ:
Всеки барман ще налива две чаши Стела. Една Леф Блонд и една Хюегардън. Всеки кандидат има шест минути за представянето си. Съдиите използват система, за отчитане, като наказват с точка за всеки пет секунди над шестте минути. Докато най-добрите ни бармани работят, да чуем какво мислят за канадците и за важността при поднасянето.
ТОМ
Мисля, че е много важно. Бирата не трябва да има нито много пяна, нито по-малко от това, което се иска.

ДЖОАНА
 Мисля, че все повече хора разбират, че начина на поднасяне на бирата е тясно свързан с вкусът й, а също и с нейното качество. По-дългото време на наливане понякога означава по-добра бира. Добрата пяна отгоре също означава по-добра бира. За това, хората са съгласни да платят повече, но да получат високо качество.
ТОМ
Определено е трудно да се прецени, защото все повече марки бири излизат в днешно време. Има голяма конкуренция между големите и по-малките пивоварни. Има повишено търсене и повече продукти. Кой е по-добър вече се решава от малките детайли.
РАЗКАЗВАЧ:
А какво ще кажат за Белгийците нашите състезатели.

МЕГАН
За Белгийците са много важни чашата, вида бира, количеството на пяната. Канадците просто искат студена чаша и бира. Предпочитат домашния стил.
ТОМ
Ами те са по-капризни по отношение на бирата. Определено са по-взискателни от Канадците. Искат перфектна пяна, перфектна карбонация. Имат различни чаши за различните бири, което се отразява на аромата. Определено са вкарали мисъл. Стараем се, но ще ни отнеме малко време преди да достигнем това ниво.
ДЖУДИ
Академията за сферични изкуства в Торонто, Онтарио, е домакин на този регионален кръг. Цяла нощ се учих. Осем състезателя се борят за едно място в Северно- Американския шампионат. Това е трудно. Всички бармани ми казват, че всичко това е рутина, но едва ли е лесно да те оценяват по 31 критерия за перфектното наливане.
ДЕНИС
Трябва да потопиш чашата, като я докосваш за дъното. Не пипаш отстрани. После я изваждаш и проверяваш, дали е чиста. Да няма следи по нея. После я сушиш. Трябва да я провериш отново преди да я напълниш като я обърнеш и я изтръскаш добре.
МИРАНДА
Да се увериш, че си я наклонил в точното време, за да не образуваш прекалено много пяна.
ДЖОАНА
Просто малки неща. …….да изтръскам добре чашата, да се уверя, че няма вода в нея. Малки неща като тези, които правят разликата и ти печелят точки в това състезание.
РАЗКАЗВАЧ:
А какво мислят състезателите за представянето си?

ТОМ
Мисля, че като за пръв път се справих добре. Не бях съвсем перфектен, но се чувствах комфортно там. Винаги се чувствам комфортно зад бара. Но въпреки това имам усещането, че партньорът ми се справи по-добре от мен.
ДЖОАНА
О, справих се много по-добре от миналата година. Бях значително по- спокойна със сигурност. Бях много по- близо до това, което търсят. Мисля, че се справих и наистина вярвам, че го направих тази година, затова…давай, Джоана.
РАЗКАЗВАЧ:
И въпреки, че Джоана се справи добре, победителката ни е Меган Магуайър от Академията за сферични изкуства. Тя продължава на Канадския шампионат с шанс да спечели пътуване до Белгия и да се бори за световната титла по наливане на бира на Стела Артоа.
VVVVV…
НАДПИС:  
Кой го е казал…” Барт, жените са като бирата. Изглеждат добре, миришат добре и би убил майка си, за да си вземеш една.’’

ШАРЪН
Както Джуди ви показа, може да изглежда лесно, но наливането на бира е трудна и творческа работа. Всеки от участниците трябва да отговори на изискванията на съдиите, и да се бори за 31 точки. Перфектното наливане, означава , че ще се насладите на перфектната бира. Отидохме при експертите, за да научим повече за тази така детайлна проверка.
МЕГАН
Някои от техническите критериите ще са да има пяна не по-малка от два пръста. Говорим за пяна между четири и седем сантиметра за перфектната халба. Охлаждането на чашите също е важно. Да не сервирате студена бира на клиентите в топла чаша.
ДЖЕЙМИ
Хората не разбират, че всъщност пяната запазва вкуса на бирата в чашата им. Затова перфектната пяна е важна, за да задържи аромата. Това е, това е вкуса на хубавото пиво.

КЕЙЛ
Има много неща. Да охладиш чашите. Да отрежеш… големите балончета отгоре и да оставиш малките. Да не се усеща газирана, препълнена. Това е бирен ритуал на повече от сто години.
ПЕНИ
Щом започнеш да се упражняваш, въобще не е толкова трудно.
РАЗКАЗВАЧ:
А къде можем да пием първокласна бира, налята автентично по Белгииски? 
ДЖЕЙМИ
Аз работя в бар, в Шато Уислър, в семеен хотел...Това е чудесен, чудесен бар за това. Клиентите очакват да платят повече, но да получат висококачествено обслужване и искат перфектна бира. И това им предлагаме. Перфектната бира. 

ПЕНИ
В бирения бар’’Еспланейд ‘’, ще откриете, че персонала е добре обучен. Утвърдили сме се.
КЕЙЛ
Хората вече не се наливат с долнопробни марки и не пият от бутилката. Клиентите започнаха да се ориентират към първокласни марки. Търси се качествен вкус, а това означава първокласни съставки, добро поднасяне. Предпочитат качеството, пред нормалната евтина бира.
ШАРЪН:
Една канадка, която определено разбира от изкуството да налива, е областната ни победителка от Академията за сферични изкуства, Меган Макгуайър. Когато Меган се състезаваше на локалното първенство оценките й бяха високи, но тя получи екстра точки, за работата й като барман.Тя ще ни разясни какво значи това и какви са целите й тук.
МЕГАН
Господа, първата бира е от нас. Да си барман, значи да имаш стил и усещане. Важно е какво говориш с хората, как общуваш с тях, и как боравиш с чашите. Затова винаги помага да се заиграеш с нея, някак си... да изглежда все едно се забавляваш. Да изглежда много лесно.
БИЛ
В днешното състезание не беше лесно да се намерят разликите. Как се държат зад бара. Изглеждат ли професионалисти? Създават ли приятелско и комфортно усещане, докато обслужват? Възприемат ли клиентите си като отделни хора и показват ли им, че за тях е важно клиента как се чувства.
РАЗКАЗВАЧ:
А какво би означавало за Меган да спечели при Канадците?
МЕГАН
Ще е велико. Велико. Аз ще съм Канадския шампион по наливане и ще отида да се състезавам на световното. В Белгия. Красиви градове. Чудесна бира. Шоколад. Обичам шоколад. И шанса да опозная напълно различна страна. Ще е чудесно.
ШАРЪН:
Да видим как Меган ще се справи тук. Преценете сами, дали тя ще се справи с изискванията на журито.

БИЛ
Най- голямата грешка е да има много неща в мивката. Хората в началните класове всъщност пропускат да направят някои от нещата...Ние чистим отвън, отвътре. Дъното и върха. Като започнем от дъното до основата. И от върха към основата. Всеки ученик го знае. Но понякога от вълнение могат да пропуснат някой от шестте елемента, за което следим. Другото е хватката. Навсякъде по света долната половина е за сервитьора, а горната за клиента. Поради вълнението от състезанието, ако нямат натрупана рутина, при поднасянето ръката им може да се плъзне над дръжката. Ако отиде нагоре, особено ако бармана хване тази част, от която се пие - това е лошо. И се взимат две точки. Това може да провали пътуването до Белгия. Важно е усещането от чашата, ще го кажа пак. Поднасяш чашата. Оставяш първата пяна да изтече. Напълваш хубаво до горе.Остава само най-доброто. И когато пяната прелее, махаш излишъка, отрязваш големите балончета. Две неща се случват. Големите балончета не  влизат в стомаха и не го издуват. А хубавата пяна всъщност предпазва бирата от въздуха, докато пиете. Изглежда чудесно, а и се грижи за физическото запазване на бирата. Трябва да я отрежеш навреме. Със специален инструмент под ъгъл от 45 градуса нежно се премахва докато хубавата пяна се вдигне нагоре. Ако закъснееш и отрежеш пяната докато спада, когато стигне до масата вместо да има хубава пяна, бирата ще изглежда полупразна. Ако го направиш правилно, ще получиш висока оценка, защото си занесъл добра бира на масата. А чашата трябва да е кристално чиста, и затова се плакне след наливането.
РАЗКАЗВАЧ:
Чудесно представяне…но беше ли достатъчно, за да финишира сред челните две места и да пътува до Белгия?... Да, определено. Меган Макгуайър е Канадската подгласничка, докато емоционалната Пени Форбс от Испленд Биър е победителката ни. И двете ще пътуват до Белгия за световното първенство по наливане на Стела Артоа.
VVV...
НАДПИС: 
Брюксел, Белгия...Световно първенство по наливане на Стела Артоа.
ДЖУДИ:
Здравейте отново! Това са Бирени страсти , а ние сме в рая на бирата- Брюксел, Белгия. А една бира тук привлече международното внимание. Стела Артоа. Нищо чудно. Просто вземете бутилка и погледнете етикета й. 1366-та. Доста стара традиция. Плюс качеството, история и естествени съставки, и най-важното, е че е оригиналната бира на Белгия. Където наливането е вид изкуство. И затова състезателите ни са събрани тук да се борят за световната титла по наливане.
РАЗКАЗВАЧ:
Престижният хотел ‘’Ла Плаза’’ в Брюксел е домакин на финала на световното състезание по наливане на Стела Артоа. Единствената промяна за нашите бармани в състезанието е, че Леф Блонд и Хюегарден сега ще се наливат от бутилки. Да разберем повече от нашия  майстор пивовар.…Документирано отлично с майсторът пивовар, Бил Уайт.
КРИС
Бил, досега в състезанието научихме много за наливането на Стела, но бутилките са съвсем друга работа.

БИЛ
Съдържанието е едно и също. Като разбира се наливането от бутилка изисква различни умения. Всичко по отношение на почистването си остава както преди. Но по отношение на тази бира от ляво, се нуждаем от специална кърпа за подсушаване на чашата.
КРИС
Но защо трябва да е суха?

БИЛ
Защото е специална бира със силен вкус и трябва да се сервира с един-два градуса по-топла на масата и затова се сервира в суха чаша. Пак се държи за дръжката..Ще ви покажа техниката след минута...Но Хюегарден, която е по-освежаваща бира трябва да използваме мокра и студена чаша. И тя се сервира на бара, преди човека да си отиде на масата ...... първо я потопете във водата, за да се уверите, че е студена. Защото още веднъж лекото питие изисква да е студено. Проверете дали чашата е чиста. Проверете дали водата е изцедена.....Отидете до хладилника и вземете бутилката много внимателно като я държите за дъното през цялото време... Долната част за сервиращия, горната за клиента. Етикетът трябва да е с лице към клиента. Когато я сложите на бара, отварянето е много специфично. Взимате отварачката... отваряте я и много внимателно махате капачката, без да допирате гърлото на бутилката, и оставяте капачката и отварачката... Сега пак се уверете, че няма вода в чашата. Подчертавам -Без вода в чашата!
КРИС
Не губете точки...

БИЛ
Много внимателно и от близко разстояние, без гъл-гъл в чашата...бавно отдалечаваме бутилката и изчакваме да се образува солидно количество пяна почти до ръба. След това оставяме чашата на бара, завъртаме бутилката, защото това е белгийска житна бира, и най-ароматната част от пивото е на дъното. И сега отново от близко разстояние,... виждате, че има излишък от пяна. Затова режем всички големи балончета,... а това отива на бара. ...Потапяме бързо чашата в студената вода, избърсваме я и я слагаме в таблата...в таблата. И сега е готова за сервиране на масата.
КРИС
Добре Бил, обясни ни за бирата Леф. Как се налива тя?
БИЛ
Тя се налива на масата. Слагате две поставки с лице към клиента.
КРИС
Две поставки?

БИЛ
Две поставки.

КРИС
Ти ще ни кажеш защо?

БИЛ
Ще разберете защо. Когато бутилката нежно се сложи на таблата, взимате отварачката и махате капачката. Бавно завъртете, и я отстранете. Ако има останали стърчащи парчета станиол ги отстранете внимателно без да докосвате гърлото на бутилката. Вдигнете чашата, сега налейте под наклон. Без гъл-гъл... Много внимателно в началото. Сега ще направим пяна, затова чашата слиза надолу, а бутилката нагоре, за да получим прекрасна ...пяна. Трябва да достигне точно до ръба на чашата с едно наливане...Чашата се сервира... на поставката. А после
КРИС
И...

БИЛ
...а бутилката 

КРИС
а...

БИЛ
... се вдигна и се поставя нежно на масата. За да се насладите на 761 години история на пивоварството. 

КРИС
Знаех си, че ще ни кажеш защо. Бил, благодаря ти много. Ако има нещо, което научих днес то е, че трябва много да уча и да се упражнявам ако искам да стана световен шампион по наливане.

РАЗКАЗВАЧ:
Документирано отличен е твоята възможност да покажеш на приятелите и на колегите си, че не само пиеш, но си и майстор пивовар. Посетете страницата ни на ‘’бира. ком’’, за да научите повече. Ние ви поощряваме да изпитате уменията си... Запишете резултата си и опитайте пак, за да видите дали можете да се превърнете от човека, който просто пие бира в шампиона на бара.

МЪЖ 
Хей, момчета, вероятно не знаете, но... до мен стои мъжът, който преди малко дойде и ми каза:” ако тя спечели, ще се оженя за нея’’

МЪЖ2 
Ще се оженя за теб, Меган.

МЪЖ
А ако не спечели,... пак ще се ожени за нея. Да, да.

РАЗКАЗВАЧ
И докато Канадките ни направиха горди с шестото място на Меган Maкгуайър и на Пени Форбс  завършила 19, за четвърти път в историята на световния шампионат по наливане на Стела Артоа с петнайсет страни участници, наградата отиде в белгиец... Екзевиър Беленс спечели  златната  канелка. И първата награда - чек за пътуване по избор на стойност 3, 000 канадски долара.
КРИС: 
Поздравления за нашия световен победител в наливането на Стела Артоа. Не забравяйте две неща следващия път, когато пиете бира. Обърнете внимание как ще ви бъде поднесена. Уверете се, че ще получите бирата си в чиста чаша. Крайният продукт наистина си заслужава. А ако сте барман и си мислите, че ви е минало времето  да участвате в състезания, помислете пак. Може да сте следващия световен Стела Артоа майстор на наливането, затова упражнявайте уменията си. Белгия е страхотна по всяко време на годината.
Край на епизода:

Превод: Петя Арнаудова

